<classify> Yanga walishinda mchezo huo uliochezwa kwenye Uwanja wa Taifa, Dar es Salaam kwa penalti 8-7 na kuondoka na ngao hiyo kwa mara nyingine baada ya mwaka jana kushinda.Akizungumza na gazeti hili, nahodha huyo alisema wanashukuru Mungu kwa kuwa na mwanzo mzuri wa ushindi huo, kwani kama wangefungwa wasingekuwa na furaha.Tunashukuru tulipata ushindi kwa sababu tungefungwa kwa mara nyingine na Azam, kwa kweli ingekuwa ni aibu, alisema Haroub akikumbushia kufungwa na Azam kwa penalti 5-3 katika robo fainali ya Kombe la Kagame kwenye uwanja huo mapema mwezi huu.Beki huyo wa kati aliyepoteza penalti ya kwanza ya timu yake, alisema ushindi huo ulikuwa na maana kubwa kwao, na kwamba jambo la msingi kwao wamejifunza na wanaenda kujipanga kwa msimu mpya wa ligi.Haroub alisema anategemea hadi kuanza kwa ligi Septemba 12, mwaka huu kikosi hicho kitakuwa kimeimarika kwa mapambano ya kutetea taji lao la ligi.  <topic>: MICHEZO 